| DE ALTARIBUS PRIUILEGIUM GENERALE | Pascalis , episcopus , seruus seruorum Dei , dilecto filio Ioranno , abbati uenerabili monasterii Sancti Nichasii martyris , quod in Remensi pago situm est , eiusque successoribus regulariter substituendis in perpetuum . Sicut iniusta poscentibus nullus est tribuendus effectus , sic legittima desiderantium , non est differenda petitio . Proinde nos , tuis karissime fili postulationibus , annuentes Beati Nichasii monasterium cui Deo auctore presides , apostolice sedis auctoritate presidemus munimus , per presentis enim priuilegii paginam , eidem monasterio confirmamus : altare de uilla Sancti Leodegarii ' ; altare de Uillari ; altare de Perniaco ; altare de Bielma cum ecclesia ; altare de Nogento cum ecclesia ; altare de Donno Troiano ; altare de Hundiliaca Curte cum ecclesia ; altare de Pauli Curte ; altare Sancti Sixti cum censu circumiacentis burgi , cum inuestituris et uenditionibus eiusdem et cum parrochia de Uriliaco ; altare Sancti Hylarii cum ecclesia ; altare de Tramereio ; altare de Rodulfi Curte ; altare de Romuldi Curte ; altare de Ruueriaco ; altare de Monte Sancti Germani ; altare de Bethana Curte cum duabus capellis Sancti Symonis et Sancti Nicholai ; altare de Buriniaco Monte ; altare de Harbiniaco ; altare de Saxonica Curte ; altare de Alsoncia ; altare de Guasiniaco . In territorio Tornacensi duas capellas , Sancti Martini de Fiuia et Sancte Margarete de Facis , apud Muriniacum terram Richardi ; in Castellione uineas terramque Sutorum uel Pictorum cum uinaticis et iusticia et banno et ipsarum decimis et claustrum monasterii cum suburbio ad ipsum pertinente . Quecumque preterea predia quascumque possessiones idem monasterium in presenti UIa indictione legittime habet , uel in futurum dono largiente poterit adipisci , firma tibi tuisque successoribus et illibata permaneant . Decernimus ergo ut nulli omnino hominum liceat eandem ecclesiam temere perturbare aut eius possessiones auferre uel ablatas retinere minuere uel temerariis uexationibus fatigare sed omnia integra conseruentur eorum pro quorum sustentatione et gubernatione concessa sunt usibus omnimodis profutura . Obeunte te nunc eius loci abbate , uel tuorum quolibet successorum , nullus ibi qualibet subreptionis astucia , seu uiolentia preponatur nisi quem fratres communi consensu uel fratrum pars consilii sanioris secundum Dei timorem et Beati Benedicti regulam elegerit A a Remensi episcopo consecrandum . Si qua igitur , in futurum , ecclesiatica secularis ne B persona , hanc nostre constitutionis paginam sciens contra eam temere uenire temptauerit secundo tertio ue commonita si non satisfactione congrua emendauerit potestatis honorisque sui dignitate careat reamque se , diuino iudicio , existere de perpetrata iniquitate cognoscat et a Sacratissimo Corpore et Sanguine Dei et Domini Nostri Ihesu Christi aliena fiat , atque in extremo ex anime districte ultioni subiaceat . Cunctis autem predicto cenobio iusta seruantibus sit pax Domini Nostri Ihesu Christi , quatinus et hic fructum bone actionis percipiant et apud districtum iudicem premia eterne pacis inueniant . Amen , Amen , Amen . Datum Lateranni per manum Iohannis Sancte Romane Ecclesie diaconi cardinalis ac bibliotecharii , XUIII kal . Mai , Indictione UIa , Incarnationis dominice anno millesimo C ° XIIII ° ; pontificatus quoque Paschalis Secundi pape anno XIIII ° .